آذربایجان خالق جومهوریتی نین ایلک باش ناظیری فتحعلی خان خویسکی 1920-جی ایلین ژوئن آییندا تیفلیس ده ائرمنی تررورچولاری نین الی ایله قتله یئتیریلنده عاییله‌نین بؤیوک اؤولادی، 18 یاشلی تامارا خویسکایا نیین باهاسینا اولورسا اولسون اؤزونو آتاسی‌نین دفن مراسیمینه چاتدیرماق ایسته‌میشدی. او زامان گورجوستان هله شوروی‌ لشمه‌میشدی. تیفلیسه گئتمک اوچون آذربایجان حؤکومتی نین رسمی ایجازه سی و خاریجی پاسپورت طلب اولونوردو. تامارا خانیم تزه‌جه یارانماغا باشلایان شوروی ایداره‌لرینه اوز توتموشدو. آذربایجان حربی-اینقیلاب کومیته سی صدری نین موعاوینی، 26 یاشلی میرزه داوود حسینوفون قبولونا دوشموشدو.